Huancayo

**Huancayo** (på Wanka Quechua: Wankayuq [wɐŋˈkæjuː], *(sted) med (hellig) klippe*) er en peruansk by som er hovedstad både i provinsen Huancayo og i regionen Junín. Byens offisielle slagord er *«ciudad incontrastable»*. I 2011 hadde Huancayo 349&nbsp;797 innbyggere, og vil ifølge offisielle prognoser ha en befolkning på 364&nbsp;725 i 2015. Byen ligger på høysletten Altiplano på 3&nbsp;260 meters høyde i Mantaro-dalen som er skapt av elven Mantaro - som også renner gjennom utkanten av byen. Huancayo har katedral, kloster, tre universiteter og zoologisk hage.

## Historie
I førkolumbisk tid var området rundt Huancayo befolket av wankafolket (huancafolket) som er en undergruppe av quechuafolket. Omkring år 500 e.kr. ble området en del av Wari-riket. I 1460 ble Wari-riket beseiret av inkaene ledet av Pachacuti og innlemmet i inkariket. Inkaene bygde et nettverk av veier, og Huancayo ble liggende ved Camino Real - en av hovedveiene. I 1533 ble inkariket beseiret av spanske conquistadorer hjulpet av innfødte stammer som inkaene hadde underlagt seg tidligere (deriblant wankafolket). Huancayo ble offisielt erklært som bosettingen *Santísima Trinidad de Huancayo* 1. juni 1572 av Don Jerónimo de Silva. 

## Kommunikasjon
Huancayo har veiforbindelse via hovedveien PE-3S som i går til La Oroya og Cerro de Pasco i nord, og Ayacucho og Cusco i sør. Via Huancavelica har Huancayo forbindelse til stillehavskysten og Chincha Alta over hovedveien PE-26. Det er også flere bussforbindelser både langs de nevnte hovedveiene og til hovedstaden Lima og mer fjerntliggende byer. To jernbanelinjer betjener Huancayo - i tillegg til byens bybane Metro Wanka som åpnet i 2014. Den offentlige drevne 128 kilometer lange jernbanelinjen Ferrocarril Huancayo - Huancavelica (FHH) har daglige passasjertog mellom de to byene, mens Ferrocarril Central kun har sporadiske turisttog mellom Lima og Huancayo i sommerhalvåret. Det er lagt frem planer om en fremtidig utvidelse av Huancayos bybane til å også omfatte lokaltog til Jauja og den regionale flyplassen Aeropuerto Francisco Carlé - en strekning på 42 kilometer.

## Utdanning
Huancayo har tre universiteter. Det eldste er Universidad Nacional del Centro del Perú (UNCP) som ble grunnlagt 16. desember 1959. Den 30. desember 1983 åpnet byens andre universitet - Universidad Peruana Los Andes (UPLA), og 30. juni 1998 ble det tredje universitetet - Universidad Continental de Ciencias e Ingeniería (UCCI) innviet.

## Bildegalleri

Fil:Municipalidad Provincial de Huancayo Edificio Peru.jpg|Bygningen som huser provins-administrasjonen
Fil:Gobierno Regional Junin en Huancayo Edificio.jpg|Bygningen som huser Junins regions-administrasjon
Fil:Tupac Amaru II Statue in Tupac Amaru Park Huancayo Peru.jpg|Byste av Túpac Amaru II i parken oppkalt etter ham
Fil:Parque de la Identidad Huanca - panoramio (8).jpg|*Parque de la Identidad Huanca* er et parkanlegg med Wanka-kulturen som tema.
Fil:Campus UPLA Huancayo.jpg|Universitetet UPLA (*Universidad Peruana Los Andes*)
Fil:Una calle de Huancayo - panoramio.jpg|En av byens sidegater
Fil:Altar Iglesia Inmaculada Huancayo.jpg|Interiør fra en av byens kirker


## Referanser


## Kilder
* HuancayoPeru.com: Historia de Huancayo (spansk) Besøkt 19. april 2014
* Huancayo Perú: Historia de Huancayo (spansk) Besøkt 20. april 2014

## Eksterne lenker
* 
* Huancayos offisielle nettsted  Besøkt 20. april 2014